《东湖四咏》
宋代·陈宓

我筑屋三间，在湖东南隅。
上号曰宽闲，观耕风雨馀。
下作小山曰，可以读诗书。
维南有松竹，轻阴绕室庐。
维北有芰荷，浓绝涵窗虚。
四壁何所有，经训揭砭愚。
食息在耳目，日与圣贤居。
园蔬尚可饱，老矣复何须。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。